《秋夜客散偕南昌令杨介孺登楼风急望江》
明代·苏升

秋到豫章城，登楼入夜清。未能分树色，空自有江声。

客散尊仍绿，山横月半明。风波看满目，行者莫须行。

作者简介：苏升，字孺子，号紫舆。顺德人。明神宗万历四十四年（一六一六）进士，官新建知县。有《读易堂稿》。清温汝能《粤东诗海》卷四五有传，事又见清道光《广东通志》卷六九、卷七五。